Colchester United FC

Colchester United F.C. on inglise jalgpalliklubi, mis on asutatud 1937. aastal. Colchester United mängib Inglismaa tugevuselt neljandas liigas (League Two). 

Meeskonna läbi aegade parim koht liigades saavutati 2007. aastal, kui jäädi Inglismaa tugevuselt teises liigas (Championship) 10. kohale. 

Colchesteri kodustaadion on Colchester Community Stadion. Klubi kolis sinna 2008. aastal pärast 71 aastat Layer Roadil. Colchester Unitedi fännid kutsuvad meeskonda hüüdnimega “The U’s”. Colchesteri peatreener on Steve Ball ja klubi kapten on Luke Prosser.

Ajalugu
Klubi loodi 1937. aastal, kui endise Layer Roadi asunike Colchester Towni klubi omanikud polnud nõus tegema klubist elukutseliste klubi. Meeskonna hüüdnimi on läbi aastate olnud “The U’s.” Meeskond on käinud läbi kõik Inglismaa elukutseliste liigad peale Premier League’i. Parim F.A Cupi tulemus on ette näidata aastast 1937, kui võideti F.A Cup. 
Esimest korda tõusti ametlikult Football League klubiks aastal 1950. Klubi on sellest ajast saati mööda liigasid üles ja alla käinud. Esimest korda klubi ajaloos jõuti Inglismaa tugevuselt teise liigasse, Championshipi 2005-2006 hooajal. Esimene hooaeg Championshipis lõpetati 10. kohaga, mis on siiani klubi ajaloo parim liigapositsioon. Kaua siiski Championshipis klubi ei püsinud, sest juba järgmisel hooajal jäädi liigas viimaseks ja kukuti League One’i tagasi. Järgnevatel hooaegadel loodeti, et meeskond naaseb Championshipi, kuid see ei õnnestunud. 2015-2016 hooajal lõpetati enda League One hooaeg 23. kohal ning kukuti tagasi League Twosse.  2019-2020 hooajal jõuti teist korda klubi ajaloos Inglismaa EFL Cup veerandfinaali, kolmandas voorus saavutati ka ajalooline võit Tottenham Hotspuri üle. Artikli kirjutamise ajal loositi veerandfinaalis Colchesteri vastaseks Manchester United, mäng toimub 17. detsembril.

Rekordid
Colchester Unitedi rekordarvu mänge teinud mängija on Micky Cook, kes osales meeskonnas 700 mängus aastatel 1969–1984. Micky Cook valiti ka Colchester United sajandi mängijaks. Rekord väravalööja on Tony Adcock 149 väravaga. Klubi rekordpublikuarv on 19 072 inimest. Ćolchesteri ajaloo suurim võit pärineb aastast 1961, kui kodus võideti Bradford Cityt 9-1. Suurim kaotus tuli aastal 1988, kui võõrsil kaotati Leyton Orientile 8-0. Colchesteri “hall of fame” nimekirjas on sellised mängijad nagu Micky Cook, Tony English, Brian Hall, Mark Kinsella, Peter Wright, Tony Adcock, Bobby Hunt, Vic Keeble, Martyn King, Reg Stewart, Bobby Cram, Ray Crawford, Brian Garvey, Brian Gibbs, John Gilchrist, John Kurila, Brian Lewis, Mick Mahon, Dave Simmons, Graham Smith, Percy Ames, Mick Packer, Mike Walker, Bob Curry, Kem Izzet, John Fowler. Enim koondisemänge saanud mängijad on Chris Coyne, kes mängis Austraalia eest 7 mängu ning Kaspars Gorkšs, kes esindas Lätit 89-l korral. Ühe hooajaga enim väravaid löönud mängija on Bobby Hunt, kes sai 1961-1962 hooajal kirja 37 väravat.

Staadionid
Colchester Unitedi esimene staadion Layer Road valmis aastal 1910. Staadion mahutas kokku 6320 inimest. Meeskond mängis Layer Roadil enda viimase mängu 26. aprillil 2008.  Staadion suleti 2008. aastal, kui Colchester kolis uude, värskelt valminud Colchester Community staadionile. 2009. aastast on staadioni nimeõigus sponsoril JobServe’il, seega kannab staadion 2019. aasta seisuga nime JobServe Community Stadium. Staadion mahutab 10 105 inimest.

Rivaalid
Meeskonna fännid loevad enda põhiliseks rivaaliks Southend Unitedit. Southendi järel on teisel kohal Wycombe Wanderers, kolmandal West Ham United. (Marston)

Värvid ja logo
Colchester United sai enda värvid enda eelkäijatelt, Colchester Townilt. Mänguvormiks oli juba algusaegadel siniste ja valgete triipudega särk ning sinised püksid. Stiil ning vormi disain on klubi 82-aastase ajaloo jooksul muutunud, kuid värvikombinatsioonile on siiski kindlaks jäädud. 2012. aastal tähistati klubi 75. sünnipäeva, minnes tagasi enda originaalse mänguvormi juurde. Lisaks ei pandud särgile ka suursponsori logo, vaid otsustati edendada kohalikku äri, pannes eri mängudel särgile kohalike ettevõtete logod.

Mängijate nimekiri
Mängijate nimekiri 2019. aasta seisuga on:
Väravavahid: Dean Gerken, Ethan Ross.

Kaitsjad: Ryan Jackson, Cohen Bramall, Luke Prosser, Omar Sowunmi, Cameron James, Thomas Eastman, Ollie Kensdale, Ryan Clampin.

Keskpoolkaitsjad: Tom Lapslie, Courtney Senior, Harry Pell, Brendan Sarpong-Wiredu, Brandon Comley, Diaz Wright, Louis Dunne, Ben Stevenson, Noah Chilvers, Michael Fernandes, Kwame Poku, Jevani Brown, Luke Gambin, Dean Ager, Andre Hasanally.

Ründajad: Luke Norris, Paris Cowan-Hall, Theo Robinson, Callum Harriott, Frank Nouble.

Viited

Inglismaa jalgpalliklubid